**ОБЩИНСКА ИЗБИРАТЕЛНА КОМИСИЯ ГР. СЕПТЕМВРИ**

**Град Септември, ул."Александър Стамболийски" № 37А**

**GSM:0888587505 email: oik1329@cik.bg**

**ПРОТОКОЛ № 14 / 15.10.2019 г.**

**от заседание на ОИК гр. Септември**

 Днес, 15.10.2019 г., в сградата на Община Септември се проведе заседание на ОИК гр. Септември при следния дневен ред:

1. Поправка на явна фактически грешка в Решение 109-МИ/09.10.2019 г.
2. Поправка на явна фактически грешка в Решение 106-МИ/09.10.2019 г.
3. Поправка на явна фактически грешка в Решение 108-МИ/09.10.2019 г.
4. Извършване замяна на заместник-председател в СИК на територията на Община Септември по предложение на Коалиция ОБЕДИНЕНИ ПАТРИОТИ /ВМРО-Българско Национално Движение/ в изборите за общински съветници и кметове на 27.10.2019 г.
5. Назначаване на съставите на подвижните СИК.
6. Произнасяне по сигнал с вх. № 145/12.10.2019 г. от Борислав Стефанов Малешков в качеството му на кандидат за общински съветник за спазване на действащата нормативна уредба и за нарушения на ИК.
7. Произнасяне по сигнал с вх. № 154/15.10.2019 г. от Борислав Стефанов Малешков в качеството му на кандидат за общински съветник за спазване на действащата нормативна уредба и за нарушения на ИК.

На заседанието присъстват

Председател

Мануел Христов Манчев

Зам. председател

Али Ахмедов Чешмеджиев

Миглена Любенова Дачева

Секретар

Васил Стефанов Мезов

Членове

1. Павлинка Станоева Церовска

2. Павлина Александрова Чеширова

3. Ирина Стоянова Танева

4. Стефан Йорданов Димитров

5. Любка Василева Йорданова

6. Валя Спасова Ал Самара

7. Вера Иванова Дончева

8. Нонка Петрова Кекова

Заседанието се ръководи от председателя на ОИК Септември - Мануел Христов Манчев.

След като се констатира наличието на кворум за редовно провеждане на заседанието, същото беше открито от председателя в 17:00 часа.

**По точка първа от дневния ред:**

Докладва се явна фактическа грешка в Решение № 109-МИ/09.10.2019г на ОИК Септември в частта му относно изписването на името на заместник-председателя в СИК №132900022, като името му погрешно е изписано „МЕТИН ЗЕКИН БЕКИР”.

Докладва се явна фактическа грешка в Решение № 109-МИ/09.10.2019г на ОИК Септември в частта му относно изписването на името на член в СИК №132900029, като името му погрешно е изписано „АНГЕЛ КРАСИМИРОВ МАРИНОВ”.

Предвид изложеното, ОИК Септември

**Р Е Ш И:**

Допуска поправка на явна фактическа грешка в Решение № 109-МИ/09.10.2019 г. на ОИК Септември, като в частта му относно изписването на името на заместник-председателя в СИК №132900022, следва да се чете „МЕТИН ЗЕКИ БЕКИР”.

Допуска поправка на явна фактическа грешка в Решение № 109-МИ/09.10.2019 г. на ОИК Септември, като в частта му относно изписването на името на член в СИК №132900029, следва да се чете „АНГЕЛ КРАСИМИРОВ МАРИНКОВ”.

**По точка втора от дневния ред:**

Докладва се явна фактическа грешка в Решение № 106-МИ/09.10.2019г на ОИК Септември в частта му относно изписването на името на член в СИК №132900025, като името му погрешно е изписано „НЕДА СПИРИДОНОВА СТРИЖКОВА”.

Предвид изложеното, ОИК Септември

**Р Е Ш И:**

Допуска поправка на явна фактическа грешка в Решение № 106-МИ/09.10.2019 г. на ОИК Септември, като в частта му относно изписването на името на член в СИК №132900025, следва да се чете „НЕДА СПИРДОНОВА СТРИЖКОВА”.

**По точка трета от дневния ред:**

Докладва се явна фактическа грешка в Решение № 108-МИ/09.10.2019г на ОИК Септември в частта му относно изписването на името на член в СИК №132900016, като името му погрешно е изписано „ЗДРАВКО ВОСПИРОВ ВЛАДОВ”.

Докладва се явна фактическа грешка в Решение № 108-МИ/09.10.2019г на ОИК Септември в частта му относно изписването на името на член в СИК №132900024, като името му погрешно е изписано „НИКОЛИНКА АНГЕЛОВА ТОПУРКОВА”.

Предвид изложеното, ОИК Септември

**Р Е Ш И:**

Допуска поправка на явна фактическа грешка в Решение № 108-МИ/09.10.2019 г. на ОИК Септември, като в частта му относно изписването на името на член в СИК №132900016, следва да се чете „ЗДРАВКО ТРАЙКОВ ВЛАДОВ”.

Допуска поправка на явна фактическа грешка в Решение № 108-МИ/09.10.2019 г. на ОИК Септември, като в частта му относно изписването на името на член в СИК №132900024, следва да се чете „НИКОЛИНА АНГЕЛОВА ТОПУРКОВА”.

**По точка четвърта от дневния ред:**

Постъпило е предложение с вх.№ 150/14.10.2019г. от Коалиция ОБЕДИНЕНИ ПАТРИОТИ /ВМРО-Българско Национално Движение/, с което се прави искане за освобождаване на заместник-председател на СИК №132900010 – с.Варвара и замяната му с друг заместник-председател, както следва:

Освобождаване на ИВО ЛАЗАРОВ МИНОВ- заместник-председател на СИК №132900010 – с.Варвара, поради лични и семейни причини, и назначаване на негово място на КАЛИНА ЯНКОВА БОЖИЛОВА.

Предвид изложеното, ОИК Септември

**Р Е Ш И:**

Освобождава ИВО ЛАЗАРОВ МИНОВ- заместник-председател на СИК №132900010 – с.Варвара, поради лични и семейни причини, и НАЗНАЧАВА на негово място на КАЛИНА ЯНКОВА БОЖИЛОВА.

**По точка пета от дневния ред:**

В ОИК Септември е постъпило Постъпило е предложение от кмета на община Септември с вх. №161 / 15.10.2019 г., относно назначаване на ПСИК на територията на община Септември за изборите за общински съветници и кметове на 27 октомври 2019 г. Към предложението е приложен протокол за проведени консултации и постигнато съгласие от представителите на партиите и коалициите регистрирани за участие в изборите.

Предвид изложеното, ОИК Септември

**РЕШИ:**

Назначава съставите на подвижните СИК на територията на община Септември за изборите за общински съветници и за кметове, насрочени за 27 октомври 2019 г., както следва

**Секция: 132900031**

|  |  |  |  |
| --- | --- | --- | --- |
| № на секция | Партия | Име,презиме,фамилия | Длъжност в комисията |
| 132900031 | **ГЕРБ** | **Драгина Николаева Златкова** | председател |
| 132900031 | **ОП** | **Мария Атанасова Пройкина** | зам. председател |
| 132900031 | **БСП** | **Иванка Георгиева Иванова** | секретар |
| 132900031 | **ДПС** | **Салим Рамадан Салим** | член |
| 132900031 | **ВОЛЯ** | **Иванка Василева Зеленгорова** | член |

**Секция: 132900032**

|  |  |  |  |
| --- | --- | --- | --- |
| № на секция | Партия | Име,презиме,фамилия | Длъжност в комисията |
| 132900032 | **ГЕРБ** | **Мариана Димитрова Лазарова** | председател |
| 132900032 | **ОП** | **Бойка Димитрова Мечкова** | зам. председател |
| 132900032 | **БСП** | **Величка Георгиева Каракушева** | секретар |
| 132900032 | **ДПС** | **Гюлденис Неждет Шериф** | член |
| 132900032 | **ВОЛЯ** | **Екатерина Георгиева Михайлова** | член |

**По точка шеста от дневния ред:**

Произнасяне по сигнал с вх. № 145/12.10.2019 г. от Борислав Стефанов Малешков в качеството му на кандидат за общински съветник за спазване на действащата нормативна уредба и за нарушения на ИК.

В ОИК е постъпил сигнал с вх. № 145/12.10.2019 г. от Борислав Стефанов Малешков в качеството му на кандидат за общински съветник за спазване на действащата нормативна уредба и за нарушения на ИК. Сигналът е заведен с вх. № 145/12.10.2019 г. от дв. вх. рег. на ОИК Септември и е под № 4 в Електронния публичен регистър на жалбите и сигналите, подадени до ОИК Септември и решенията по тях.

В сигнала са посочени две отделни деяния, които според подателя съставляват нарушения на ИК и на ЗЗД, както следва:

По точка едно от сигнала се твърди, че кандидатите за кметове на община Септември и на кметство Симеоновец Марин Василев Рачев и Богданка Атанасова са участвали в откриването на официално ремонтираната улица „17 – та” в село Симеоновец в присъствието на кандидатите за общински съветници Йордан Кръстев и Станимир Хаджиев, всичките от МК „Обединени земеделци”, за което е налице снимков материал в социалната мрежа „Фейсбук”.

Твърди се нарушение на чл. 168, ал. 3 от ИК.

По точка две от сигнала се твърди, че кандидатът за кмет на община Септември на МК „Обединени земеделци” Марин Василев Рачев, в присъствието на водача на листата за общински съветници на същата коалиция Георги Йовчев, дарява на децата и юношите от футболната школа на Септември екипировка, за което отново е наличен снимков материал в социалната мрежа „Фейсбук”.

Твърди се нарушение на чл. 11, ал. 4 от Закона за закрила на детето.

Иска се да бъде извършена проверка от страна на ОИК във връзка с извършеното дарение на екипировка, за да се установи с какви средства, от кой и кога е закупена екипировката.

Сигналът е разгледан в проведено заседание на ОИК Септември на 13.10.2019 г. Взето е решение да бъде изискана информация за изясняване на фактите и обстоятелствата, посочени в сигнала, както следва:

По т. 1 сигнала – изискана е информация от Община Септември, както и от кметство с. Симеоновец относно обстоятелствата участвали ли са лицата, посочени в сигнала в конкретното мероприятие, описано в същия и в качеството си на какви.

По т. 2 от сигнала – изискана е информация от МК "ОБЕДИНЕНИ ЗЕМЕДЕЛЦИ" чрез представляващия коалицията Пенка Благоева Лазарова, гр. Септември, ул. "Александър Стамболийски" № 18, тел. 0899948222, с какви средства, от кой и кога е закупена екипировката, дарена на децата и юношите от футболната школа на Септември.

С писмо вх. № 157/15.10.2019 г. в ОИК Септември е постъпил отговор от Община Септември, съгласно който Община Септември не е организирала мероприятие за откриване на улица.

С писмо вх. № 158/15.10.2019 г. в ОИК Септември е постъпил отговор от Кметство с. Симеоновец, съгласно който Кметство с. Симеоновец не е организирало мероприятие за откриване на улица.

С писмо вх. № 162/15.10.2019 г. в ОИК Септември е постъпил отговор от МК ОБЕДИНЕНИ ЗЕМЕДЕЛЦИ, в който се заявява, че кандидатите на местната коалиция са били на посоченото в сигнала мероприятие в качеството си на зрители и фенове, подкрепящи младите футболни надежди на гр.Септември, както и че никой от кандидатите не си е позволил да агитира присъстващите, не е споменавал политическа формация или номер на бюлетина. Заявяват, че нямат договорни отношение с фейсбук-страницата ЛОКОМОТИВ СЕПТЕМВРИ и не носят отговорност за написаното и излъченото в този фейсбук-профил.

Членовете на ОИК – Септември проведоха разисквания по всеки един от поставените въпроси от сигнала. Изказаха се мнения и се обсъдиха разпоредбите на ИК.

Васил Мезов: По същество според мен и трите постъпили отговора представляват отказ да се предостави исканата от нас информация. В тази връзка **предлагам** да се изпратят нови писма до Община Септември, Кметство с. Симеоновец и МК ОБЕДИНЕНИ ЗЕМЕДЕЛЦИ, в които да им се изиска още веднъж информацията съгласно предходните ни писма, като в новите такива да им се укаже отговорността по Избирателния кодекс при непредставяне на исканата информация.

Мануел Манчев: Считам, че това е излишно, тъй като не би се променило нищо по съществото на спора, предвид подадения сигнал.

Миглена Дачева: Самият факт, че доказателствения материал е от страница на фейсбук, за мен го прави неподлежащ на обсъждане. Ние попитахме Общината, дали е провеждала мероприятие, на което тя отговаря, че такова не е провеждала. Единствено МК не е отговорила конкретно на въпроса кой е финансирал покупката на екипите. Според мен ОИК няма компетентност по Закона за закрила на детето и ние не можем да се произнасяме по твърдения за нарушения на този закон. Който смята, че такова нарушение е налично, да сезира съответните компетентни органи.

Стефан Димитров: Аз също смятам, че МК Обединени земеделци не са отговорили на конкретно поставените им въпроси и следва да им се изпрати повторно запитване, и да им се укаже отговорността по ИК за непредставяне на искана от ОИК информация.

Ирина Танева: И Общината, и Кметството не са отговорили точно и конкретно на поставените им въпроси. В отговора на МК липсва каквато и да е конкретика по исканата информация. Т.е. присъединявам се към искането на Васил Мезов за изискване отново на информацията и от трите субекта.

Във връзка с горното ОИК Септември подложи на гласуване предложението на ВАСИЛ МЕЗОВ да се изпратят нови писма до Община Септември, Кметство с. Симеоновец и МК ОБЕДИНЕНИ ЗЕМЕДЕЛЦИ, в които да им се изиска още веднъж информацията съгласно предходните ни писма, като в новите такива да им се укаже отговорността по Избирателния кодекс при непредставяне на исканата информация.

Предложението се подложи на гласуване.

Членовете на ОИК гласуваха, както следва:

Мануел Христов Манчев ПРОТИВ

Али Ахмедов Чешмеджиев ПРОТИВ

Миглена Любенова Дачева ПРОТИВ

Васил Стефанов Мезов ЗА

Павлинка Станоева Церовска ПРОТИВ

Павлина Александрова Чеширова ПРОТИВ

Ирина Стоянова Танева ЗА

Стефан Йорданов Димитров ЗА

Любка Василева Йорданова ПРОТИВ

Валя Спасова Ал Самара ПРОТИВ

Вера Иванова Дончева ПРОТИВ

Нонка Петрова Кекова ЗА

Във връзка с така проведеното гласуване ОИК Септември

РЕШИ

Не приема предложението на ВАСИЛ МЕЗОВ да се изпратят нови писма до Община Септември, Кметство с. Симеоновец и МК ОБЕДИНЕНИ ЗЕМЕДЕЛЦИ, в които да им се изиска още веднъж информацията съгласно предходните ни писма, като в новите такива да им се укаже отговорността по Избирателния кодекс при непредставяне на исканата информация.

Али Чешмеджиев предложи да се изиска повторна информация от МК ОБЕДИНЕНИ ЗЕМЕДЕЛЦИ по поставените им в предходното писмо въпроси, а именно: с какви средства, от кой и кога е закупена екипировката, дарена на децата и юношите от футболната школа на Септември.

Предложенето се подложи на гласуване.

Членовете на ОИК гласуваха, както следва:

Мануел Христов Манчев ПРОТИВ

Али Ахмедов Чешмеджиев ЗА

Миглена Любенова Дачева ПРОТИВ

Васил Стефанов Мезов ЗА

Павлинка Станоева Церовска ПРОТИВ

Павлина Александрова Чеширова ПРОТИВ

Ирина Стоянова Танева ЗА

Стефан Йорданов Димитров ЗА

Любка Василева Йорданова ЗА

Валя Спасова Ал Самара ПРОТИВ

Вера Иванова Дончева ПРОТИВ

Нонка Петрова Кекова ЗА

При така проведеното гласуване липсва мнозинство за решение, поради което ОИК СЕПТЕМВРИ не взима решение по така направеното предложение.

Преди произнасяне по същество на оплакванията, изложени в подадения сигнал, ОИК Септември счита за уместно да уточни следното:

Съгласно чл. 168, ал. 3 от ИК ,,Във връзка с предизборната кампания се забранява безплатното използване на публичен административен ресурс’’.

Съгласно разпоредбата на § 1, т. 18 от ДР на ИК: „Публичен административен ресурс" са бюджетни средства, помещения, автомобили, самолети и други транспортни средства, оборудване и други движими и недвижими вещи - държавна или общинска собственост, предоставени на администрацията, държавните и местните органи, и държавните и общинските предприятия както и трудът на служителите в администрацията’’.

Съгласно разпоредбата на чл. 182, ал. 1 от ИК, озаглавен ,,Забрани за предизборна агитация’’: ,,Не се допуска предизборна агитация в държавни и общински учреждения, институции, държавни и общински предприятия и в търговски дружества с повече от 50 на сто държавно или общинско участие в капитала’’.

 Съгласно разпоредбата на § 1, т. 17 от ДР на ИК: „Предизборна агитация" е призив за подкрепа или за неподкрепа на кандидат, партия, коалиция или инициативен комитет при участие в избори. Наименованието и символите на партия и коалиция, поставени върху предмети, в които не се съдържа призив за подкрепа, не се смятат за агитация по смисъла на кодекса’’.

 Съгласно разпоредбата на § 1, т. 15 от ДР на ИК: „Медийна услуга" е създаването и разпространението на информация и съдържание, предназначени за значителна част от аудиторията и с ясно въздействие върху нея, независимо от средствата и технологията, използвани за предаването им. Медийни услуги са: а) печатните медии - вестници, списания и други периодични издания; б) медиите, разпространявани чрез електронни съобщителни мрежи, като: аа) обществените и търговските електронни медии - лицензираните или регистрираните обществени или търговски доставчици на аудио-визуални медийни услуги или радиоуслуги; бб) онлайн новинарските услуги - електронните издания на вестници, списания, информационни агенции и други електронни издания. Не са медийни услуги социалните мрежи - фейсбук, туитър и други подобни, и личните блогове с изключение на профилите в социалните мрежи на медиите по букви „а" и „б".

С оглед на изложеното ОИК Септември съобрази следното:

По т. 1 от сигнала - Не са налице данни за провеждане на предизборна агитация, съобразно разпоредбата на § 1, т. 17 от ДР на ИК. Както вече беше посочено, законодателят е дал легална дефиниция за ,,предизборна агитация’’. Предвид изчерпателната законодателна уредба на това понятие, разширителното тълкуване на понятието ,,агитация’’ е недопустимо. Забраната, предвидена в закона, е да се агитира ,,за подкрепа’’, респективно за ,,неподкрепа’’ на някой кандидат, партия или коалиция. Всички други действия и/или бездействия на кандидатите, осъществени в рамките на предизборната кампания, които не покриват законодателната дефиниция на понятието ,,предизборна агитация’’ не могат да се считат за нарушение на ИК. В този смисъл е постоянната практика на Върховния административен съд, обективирана в Решение № 4153/11.04.2016 г. постановено по адм. дело № 14618/2015 г. на ВАС, Четвърто отделение, Решение № 2904/09.03.2017 г. постановено по адм. дело № 2648/2017 г. на ВАС, Четвърто отделение. Аналогично е разбирането и на ЦИК, изразено в Решение № 3976-ПВР/05.11.2016 г. и Решение № 4398-НС/02.03.2017 г.

За да бъде констатирано конкретно нарушение на разпоредбите на ИК, то следва да са налице обективни данни и доказателства за осъществяване на предизборна агитация. От данните, посочени в подадения сигнал, както и приложения снимков материал, инкорпориран в същия, а така също и от допълнително представените писмени доказателства, не може да се формира категоричен и безусловен извод, че са осъществени действия, които да покриват понятието предизборна агитация. Не са налице доказателства, а и не се твърди в подадения сигнал да са осъществени конкретни действия, а именно призив за подкрепа или за неподкрепа на определен кандидат, партия, коалиция или инициативен комитет.

От информацията, поместена във фейсбук-страницата ЛОКОМОТИВ СЕПТЕМВРИ отново не може да се направи извод за провеждана предизборна агитация по смисъла на ИК. От друга страна не може да се направи обоснован извод относното авторството на информацията и нейната достоверност.

В допълнение следва да се отбележи, че за ОИК Септември не съществува задължение за служебно събиране на доказателства. Изборният процес не е типичен административен процес, като разпоредбите на чл. 36, ал. 1 от АПК в конкретната хипотеза не намират приложение /в този смисъл Решение № 2904/09.03.2017 г. постановено по адм. дело № 2648/2017 г. на ВАС, Четвърто отделение/.

В заключение следва да се отбележи, че не са налице обективни данни и доказателства за нарушение на разпоредбите на ИК.

След проведените разисквания се пристъпи към гласуване по **точка едно** от сигнал с вх. № 145/12.10.2019 г., а именно налице ли е нарушение на разпоредбите на ИК, съгласно, изложеното в сигнала.

Мануел Христов Манчев НЕ

Али Ахмедов Чешмеджиев НЕ

Миглена Любенова Дачева НЕ

Васил Стефанов Мезов НЕ

Павлинка Станоева Церовска НЕ

Павлина Александрова Чеширова НЕ

Ирина Стоянова Танева НЕ

Стефан Йорданов Димитров НЕ

Любка Василева Йорданова НЕ

Валя Спасова Ал Самара НЕ

Вера Иванова Дончева НЕ

Нонка Петрова Кекова НЕ

След проведеното гласуване, ОИК – Септември:

РЕШИ

Не установява нарушение на разпоредбите на ИК, съгласно изложеното в точка едно от сигнал с вх. №145 от 12.10.2019 г.

По т. 2 от сигнала – Твърди се, че кандидатът за кмет на община Септември на МК „Обединени земеделци” Марин Василев Рачев, в присъствието на водача на листата за общински съветници на същата коалиция Георги Йовчев, дарява на децата и юношите от футболната школа на Септември екипировка, за което отново е наличен снимков материал в социалната мрежа „Фейсбук”, което, според жалбоподателя, представлява нарушение на чл. 11, ал. 4 от Закона за закрила на детето.

Не е посочено конкретно нарушение на ИК.

ОИК – Септември счита, че не е компетентна да се произнесе за твърдените нарушения на ЗЗД.

Липсват и данни за конкретна предизборна агитация, поради което не са налице и основания за препращане на сигнала в тази му част по компетентност на Държавна агенция „Закрила на детето”.

След проведените разисквания се пристъпи към гласуване на точка две от сигнал с вх. №145 от 12.10.2019 г., а именно налице ли е нарушение на разпоредбите на ИК, съгласно, изложеното в сигнала.

Мануел Христов Манчев НЕ

Али Ахмедов Чешмеджиев НЕ

Миглена Любенова Дачева НЕ

Васил Стефанов Мезов НЕ

Павлинка Станоева Церовска НЕ

Павлина Александрова Чеширова НЕ

Ирина Стоянова Танева ДА

Стефан Йорданов Димитров НЕ

Любка Василева Йорданова НЕ

Валя Спасова Ал Самара НЕ

Вера Иванова Дончева НЕ

Нонка Петрова Кекова НЕ

След проведеното гласуване, ОИК – Септември:

РЕШИ

Не констатира нарушение на разпоредбите на ИК, съгласно изложеното в точка две от сигнал с вх. №145 от 12.10.2019 г.

Особено мнение на ИРИНА ТАНЕВА:

Гласувам с ДА, тъй като не е изяснен въпросът с какви средства, от кой и кога е закупена екипировката, която се сочи да е дарена от кандидатите, посочени по-горе, на футболния отбор.

**По точка седма от дневния ред:**

В ОИК е постъпил сигнал с вх. № 154/15.10.2019 г. от Борислав Стефанов Малешков в качеството му на кандидат за общински съветник, за спазване на действащата нормативна уредба и за нарушения на ИК. Сигналът е заведен с вх. № 154/15.10.2019 г. от дв. вх. рег. на ОИК Септември и е под № 5 в Електронния публичен регистър на жалбите и сигналите, подадени до ОИК Септември и решенията по тях.

В сигнала са посочени три отделни деяния, които според подателя съставляват нарушения на чл.168 ал.3 от ИК, както следва:

По точка едно от сигнала се твърди, че кандидатът за кмет на община Септември Марин Василев Рачев от МК ОБЕДИНЕНИ ЗЕМЕДЕЛЦИ и служител в Общинската администрация – Ива Дачева, както и кандидат за общински съветник от същата коалиция Асен Гаджев, откриват две улици в гр.Септември-„Стефан Захариев” и „Бузлуджа”, за което е налице снимков материал в социалната мрежа „Фейсбук”.

Твърди се нарушение на чл. 168, ал. 3 от ИК.

По точка две от сигнала се твърди, че местният рапър Николай Гугутков-Йоро, и кандидатът за за общински съветник от МК ОБЕДИНЕНИ ЗЕМЕДЕЛЦИ - Ина Сербезова, в присъствието на кандидата за кмет на община Септември от същата коалиция Марин Василев Рачев, откриват официално обновен парк при Костницата, за което е налице снимков материал в социалната мрежа „Фейсбук”.

Твърди се нарушение на чл. 168, ал. 3 от ИК.

По точка три от сигнала се твърди, че в продължение на булевард България в гр.Септември на стълбовете за улично осветление са поставени агитационни материали, изобразяващи кандидатът за кмет на община Септември от МК ОБЕДИНЕНИ ЗЕМЕДЕЛЦИ Марин Василев Рачев, както и водачът на листата за общински съветници от същата коалиция Георги Йовчев. Приложен е снимков материал.

Твърди се нарушение на чл. 168, ал. 3 от ИК.

Иска се ОИК Септемвпри да изиска информация от врид кмет на Община Септември Лилия Етова има ли сключен договор с Община Септември или съответно разрешение обективирано по надлежен ред, с изрична заповед за поставяне на посочените агитационни материали на обекти в режим на публична общинска собственост-стълбове за улично осветление.

С оглед изложеното ОИК Септември, счита че следва да се изисква информация по отношение на фактите и обстоятелствата изложени в сигнала, както и съгласно изричното искане на подателя на сигнала, и едва след изясняване на фактическата обстановка, да се произнесе по всяко отделно нарушение посочено в сигнала.

Предвид това, ОИК Септември

РЕШИ:

По т. 1 сигнала - да се изиска информация от Община Септември, както и от кметство с. Симеоновец относно обстоятелствата участвали ли са лицата, посочени в сигнала в конкретното мероприятие, описано в същия и в качеството си на какви.

По т. 2 от сигнала - да се изиска информация от Община Септември, както и от кметство с. Симеоновец относно обстоятелствата участвали ли са лицата, посочени в сигнала в конкретното мероприятие, описано в същия и в качеството си на какви.

По т. 3 от сигнала - да се изиска информация от врид кмет на Община Септември Лилия Етова има ли сключен договор с Община Септември или съответно разрешение обективирано по надлежен ред, с изрична заповед за поставяне на посочените агитационни материали на обекти в режим на публична общинска собственост-стълбове за улично осветление.

Към писмата до Община Септември да се приложи и сигнал вх. № 154/15.10.2019 г., който да се има предвид при предоставяне на исканата информация.

В писмата да се укаже на длъжностните лица на Община Септември, че за непредставяне на исканата информация се носи съответната отговорност по Изборния кодекс.

ОИК Септември счита че за всички нарушения посочени в сигнала следва да се произнесе с едно решение след събиране на относимите доказателства.

Поради гореизложеното отлага произнасяне на Решението си до постъпване на исканата информация.

С оглед от необходимостта на незабавно произнасяне ОИК Септември следващо то си заседание на 16.10.2019 г. от 17. 00 часа.

В случай че до 16. 00 часа на 16.10.2019 не е постъпила изисканата информация, ОИК Септември насрочва следващото си заседание на 17.10.2019 г. от 17.00 часа

Да се изпратят писма съобразно изложеното по-горе.

Тъй като не се поставиха други въпроси за обсъждане, заседанието беше закрито в 20:00 часа.

Председател

Мануел Христов Манчев

Зам. председател

Али Ахмедов Чешмеджиев

Миглена Любенова Дачева

Секретар

Васил Стефанов Мезов

Членове

1. Павлинка Станоева Церовска

2. Нонка Петрова Кекова

3. Ирина Стоянова Танева

4. Любка Василева Йорданова

5. Валя Спасова Ал Самара

6. Вера Иванова Дончева

7. Павлина Александрова Чеширова

8. Стефан Йорданов Димитров